Downloaded from YTS.BZ
Official YIFY movies site: YTS.BZ
Nem mindennap fordul elő, hogy valaki szembeszáll a Boeinggel.
Emelje fel a jobb kezét!
- Esküszik, hogy az igazat mondja? - Igen.
JOHN BARNETT VALLOMÁSA MINŐSÉGÜGYI VEZETŐ A BOEINGNÉL
A Boeing a végsőkig küzd.
JOHN BARNETT ÜGYVÉDJE
Arra utasította az embereket, hogy szegjék meg a szabályokat,
amiért felelősségre vonhatják és büntetőjogi eljárás alá vonhatják őket.
Ezzel veszélybe sodorhatjuk az utasokat.
JOHN BARNETT ÜGYVÉDJE
Olyan súlyos dolgokról tanúskodott, hogy szünetet kellett tartanom.
John bátor volt, hogy fel mert szólalni.
Egy ilyen leleplezés akár az életébe is kerülhet.
Johnnak másnap reggel folytatnia kellett volna a vallomást.
De 10-kor John még nem érkezett meg.
Felhívtam a szállodát,
és kértem, hogy kapcsolják a szobáját,
de senki se vette fel.
Megkértem valakit, hogy nézze meg, alszik-e még.
John nem volt a szobájában.
Kértem, ellenőrizzék a kocsiját.
A recepciós kiment a parkolóba, majd amikor visszajött,
elmondta, hogy az ablakon keresztül megpillantotta Johnt a volán mögött.
Ezután tárcsázta a segélyhívót.
A Boeing újabb okot adott arra, hogy féljünk a repüléstől.
A cég több új Dreamliner gépe is kigyulladt.
A Boeing 777-es hajtóműve percekkel a felszállás után meghibásodott.
Ez a szüleim háza, miután egy 777-es hajtóműve felrobbant a levegőben.
129 utast evakuáltak. Öten megsérültek.
…50-en megsérültek, miután egy gép irányíthatatlanná vált.
Egy utas meghalt a robbanásban.
Ezek visszatérő, rendkívül veszélyes incidensek.
A sorozatos balesetek után érthetetlen, hogy a Boeing hogy szállhat még fel.
SZABADESÉS: A BOEING A VÁDLOTTAK PADJÁN
MINŐSÉGÜGYI KIVIZSGÁLÓ A BOEINGNÉL
Még mindig felnézek, ha repülőt hallok.
Szeretem őket.
Imádom a repülést.
Apám F-14-es pilóta volt.
A pálya széléről néztem, ahogy felszáll.
Seattle mellett nőttem fel, és mindig is a Boeingnél akartam dolgozni.
Nagyon örültem, amikor egyetem után felvettek.
MINŐSÉGÜGYI KIVIZSGÁLÓ
A Boeing csodás cég volt. Ha a munkaruhám volt rajtam,
valaki mindig biztosan megszólított.
Büszke voltam a cégre.
Gyújtás!
Felszállás!
Rakétamérnökként dolgoztam, de a repülők jobban érdekeltek.
MINŐSÉGÜGYI MÉRNÖK
A világ legjobb repülőgépgyártójának akartam dolgozni.
Százéves fennállása során a Boeing megváltoztatta az utazást.
…a világ legnagyobb repülőgépgyártója.
Büszke voltam, hogy a Boeingnél dolgozom. Még mindig büszke vagyok rá.
A Boeing megváltoztatta az életem.
MINŐSÉGÜGYI VEZETŐ
Szegényen nőttem fel, de az anyagi helyzetem teljesen megváltozott.
A Boeingnél dolgozni, ott munkát kapni, igazi megtiszteltetés volt.
Ez a Boeing.
Repülőgépeket építenek.
A mottójuk:
„Minden legyen egy kicsit jobb, mint amilyennek lennie kellene.”
A Boeing egyedülálló volt abban, hogy ha vita merült fel,
a minőségbiztosítási osztály döntötte el,
hogy jóváhagyják-e a munkát.
- Kész? - Igen.
Minden munkafolyamatot két-három ember ellenőrzött,
hogy biztosan helyes legyen.
Ez így nem lesz jó. Tényleg nem.
Akkoriban a minőség volt a fék a rendszerben.
A minőségügyi vezetők leállíthatták a gyártósort.
A vezetőség támogatott minket.
- Várjatok, míg elkészülünk. - Jó.
Aztán hirtelen megváltozott az egész légkör.
Milyen érzés vezérigazgatóként megérkezni… Milyen az első nap?
Mit talált a Boeingnél?
Az elején akartam kezdeni,
és átbeszélni a céges kultúrát az alapoktól kezdve.
A Boeing hanyatlása
sok szempontból Jim McNerney vezérigazgató érkezésével kezdődött.
Tökéletes jelöltnek tűnt.
A Yale-en szerezte a BA-diplomáját, a Harvardon pedig az MBA-t.
REPÜLÉSI ÚJSÁGÍRÓ
Jim McNerney úgy nézett ki, mint egy amerikai szenátor.
VEZÉRIGAZGATÓ
BOEING VEZETÉS
Jim McNerney sokáig tagja volt a General Electric vezetőségének.
Ott lett a 20. század legbefolyásosabb CEO-jának…
ÚJSÁGÍRÓ
…Jack Welchnek a pártfogoltja.
Mint sokan mások, én is az amerikai álom része vagyok.
Jack Welch volt az első vezérigazgató egy nagy amerikai cégnél,
aki mindenáron a profit maximalizálására összpontosított.
Gyorsan bevezette a kiszervezést,
a külföldre telepítést, a tömeges elbocsátásokat.
Ha egy alkalmazott az alsó 10%-ban van, azonnal szólunk nekik.
Ezzel segítünk nekik.
Jack Welch arról volt híres, hogy évente elbocsátotta a GE legrosszabb 10%-át.
Így mindenki izgult az állása miatt.
Ezekkel a stratégiákkal Jack Welch a GE-t
a világ legértékesebb cégévé tette.
Olyan céggé, amire szinte minden amerikai vállalat felnézett.
A Boeing igazgatótanácsa sem volt kivétel.
Tudtam, hogy vezetni akarok valamit. Nem tudtam, mit.
Amikor McNerney átvette a céget,
a Boeing is a Jack Welch-féle „profit mindenek felett” elvet követte.
Emellett feladatul kapta egy új repülőgép kifejlesztését.
Az új 787-es még nem készült el,
de a Boeing már magabiztosan elnevezte Dreamlinernek, az álmok gépének.
A 787-es tervezése és megépítése
körülbelül 10 milliárd dollárba került.
De az igazgatótanács ezt drágállotta.
Egy forrásom belső dokumentumokat adott, amelyekből kiderült,
hogy a Boeing az eredeti ár felét, 5 milliárd dollárt szánt a gépre.
A BOEING FORRADALMASÍTJA A REPÜLŐGÉPGYÁRTÁST
A Boeing híres volt a mérnöki munkájáról és a repülőgépépítésről.
A nagy változás a 787-esnél következett be.
Kiderült, hogy spórolásból kiszervezik
a repülőgép főbb részeinek építését.
A törzs középső részét Olaszországban gyártották.
A szárnyakat és az akkukat Japánban.
A szárnyvégeket és a hátsó törzsrészeket Dél-Koreában.
Szinte az egész repülőt kiszervezték.
Tudtuk, hogy ez közvetlen hatással lesz a biztonságra és a minőségre.
Nem tudtuk közvetlenül ellenőrizni a részegységek biztonságát.
El kellett fogadnunk, amit kaptunk, és beépíteni a gépbe.
BOEING ÖSSZESZERELŐ ÜZEM
Elkezdtek beérkezni az alkatrészek.
A terv szerint három nap alatt összerakták volna a gépet.
Kaptam egy képet arról, amikor először összeillesztették a törzs két részét.
Óriási rés volt az elemek között.
A 787-ES ELEMEI NEM ILLESZKEDNEK
A probléma az volt, hogy néhány cég nem tudta teljesíteni a Boeing kéréseit.
Nem tudták legyártani a szükséges alkatrészeket.
Teljes csőd volt.
A SZÁRNYDOBOZ TÚL SZŰK
Túl sok mindent szerveztek ki.
STRUKTURÁLIS GONDOK A SZÁRNY RÖGZÍTÉSÉNÉL
Semmi sem passzolt.
KISZERVEZÉSI RÉMÁLOM
A gyártás egyre többet késett.
CSÚSZIK A DREAMLINER
A Boeing egy második 787-es összeszerelő sort akart építeni,
hogy növelje a termelést.
A Boeing Seattle-ben kezdte, és mindig is ott építették a gépeiket.
Itt volt elérhető a világ legképzettebb
repülőgépgyártó munkaereje.
De a dolgozók többsége szakszervezeti tag.
McNerney utálja a szakszervezeteket.
Sokba kerültek a Boeingnek.
2009-ben úgy döntött,
hogy a második 787-es gyártósort Dél-Karolinában építik meg.
Büszkén mondhatom, hogy Dél-Karolinában nincsenek szakszervezetek,
mert itt nincs rájuk szükség.
A Boeing vezetősége ismét úgy döntött,
hogy nem a biztonságot tartja szem előtt,
hanem a költségcsökkentést és a vállalati profitot.
Mit tanult a mérnökeitől
a régi Boeing újjáépítéséről, amit ismerünk a gyerekkorunkból?
Nem hozzuk vissza a régi Boeinget.
Öt, négy, három,
kettő, egy.
Vágjuk el!
Amikor a Boeing Dél-Karolinában nyitott gyárat,
a repülőgépipar nem volt ott jelen.
Így persze nem voltak tapasztalt munkások.
Folyamatosan Seattle-ből küldték oda a szakértőket.
Köztük John Barnettet.
Az első napomon a Boeingnél
a többiekkel arról beszéltünk, ki hová valósi.
JOHN BARNETT HANGJA
Amikor mondtam, hogy Louisiánából jöttem,
az egyik haverom rávágta,
hogy egy louisianai mocsárlakó vagyok.
Onnantól rám ragadt a Swampy, a Mocsárlakó becenév.
15 évig voltam minőségügyi vezető Seattle-ben.
Az elsők között küldtek át Charlestonba az új Dreamliner gyártósorra.
Minőségügyi vezetőként az én dolgom, hogy a gépet jól építsék meg.
John egy megbízható, jó szakember volt, igazi repülőgép-szakértő.
Minőségügyi vezető volt ő is.
Jóban voltunk.
Louisianai srác volt, tőle vettem az aligátornasikat.
Én délről származom, így Dél-Karolinában közelebb voltam a családomhoz.
John feltűnő ember volt.
JOHN BARNETT ANYJA ÉS BÁTYJA
- Hallani lehetett, amikor megérkezett. - A mocsári kutya.
Amikor Charlestonba költöztem, és megismertem John Barnettet,
láttam, hogy egyetértettünk abban, hogy a minőség mindennél fontosabb.
MINŐSÉGÜGYI KIVIZSGÁLÓ
Johnnal a toborzóutak során ismertük meg egymást.
Hetente több mint száz embert hallgattunk meg.
Már az elején megmondták,
hogy nem akarnak szakszervezetet Charlestonban.
A Boeing és Dél-Karolina közötti megállapodás része volt,
hogy helyi lakosokat fognak alkalmazni.
Állásbörzéket tartottunk.
Friss diplomásokat vettünk fel.
A végén már ha valaki tudta, mi az a csavarhúzó,
felvettük a Boeinghez.
- Mit gondolsz az itt dolgozókról? - Kurva gázak.
- Gázak? - Nem mindenki persze.
Nem mindenki, de a legtöbb kurva gáz.
Bejönnek, és egész nap alibiznek.
Igen, alibiznek.
Szóltam a vezetőségnek, hogy az emberek nem kapnak megfelelő képzést.
Nem tudnak semmit a Légügyi Hivatal elvárásairól.
Csak a papírok lepecsételését tanulják meg.
De a vezetőséget nem érdekelte a kiképzés.
Csak a termelés számított.
A charlestoni munkások egyszerűen nem tudták, hogyan kell megépíteni
a világ egyik legbonyolultabb gépét.
Az elejétől kezdve hibát hibára halmoztak.
Épp a gyártóüzemen sétáltam keresztül,
amikor nagyon hangos kalapálást hallottam.
Ahogy közelebb értem,
láttam, hogy egy vezető egy pöröllyel
egy csapot üt be a futóműbe.
Tudatosult bennem, hogy ezt fel kell vennem videóra.
Megmutattam a felvételt John Barnettnek.
Repülőknél nem használunk pörölyt.
A biztosító csapszeg tönkrement.
A 90-es években megesett,
hogy a csapszeg anyaga megfáradt és elrepedt.
Az izraeli EL AL gép becsapódott az épületbe, miután két hajtómű is levált.
A Boeing, a gép gyártója,
felszólította a légitársaságokat,
hogy vizsgálják meg a hajtóműveket rögzítő csapokat.
Iszonyatosan magas a törés kockázata.
John szólt, hogy mutassam meg a videót a vezetőségnek.
Azt hittem, letolják a vezetőt, és kijavítják a hibát.
Ehelyett azt az utasítást kaptam, hogy töröljem a videót.
Áthelyeztek egy másik telephelyre, hogy ne tudjak tovább vizsgálódni.
Ez egyértelművé tette számunkra,
hogy a gyártás folytatódik, bármit is mondunk.
Jobbnak kell lenned, és magasabbra kell törnöd.
Nem az a cél, hogy egy jakuzziban ücsörögj,
és mindenki kellemesen cseverésszen.
A főnöknek kell nyomást gyakorolnia, vezetnie és motiválnia.
Jim McNerney csak a határidő betartására koncentrált,
a lehető legalacsonyabb költséggel.
Így a gyártás bármilyen késése
elfogadhatatlan volt.
Itt csak az számít, hogy betartsuk a határidőket.
Szarnak a minőségre.
Ha a repülő nem készült el a lehető leghamarabb,
a vezetők bukják a bónuszukat.
Az egyik átvizsgáláskor
találtam egy lyukat a géptörzs hátsó részének illesztésénél.
Ráadásul rossz méretű rögzítőelemet használta.
Aggódtam a látottak miatt.
Zuhantak le gépek ilyen rögzítőelemek miatt.
Szóltam a minőségi vezetőnek, de azt mondta, ne foglalkozzak vele.
Mindenkit lecsesztek, aki képes lett volna leállítani a folyamatot,
hogy kijavítsák a hibát.
Meghurcolták volna őket.
Örömmel köszöntöm önöket a Boeing 787 Dreamliner
tanúsítási ünnepségén.
A Dreamliner bemutatása után a Boeingnek pénzügyi gondjai voltak.
Nem akartak egy teljesen új gépbe fektetni,
mert egy új repülőgép rengeteg pénzbe kerül.
A Boeingnél turbulenciák tapasztalhatók egy ambiciózus külföldi rivális miatt.
Az Airbus zöld utat kapott.
Az A320neo megkapta az engedélyt.
Az Airbus bejelentette, hogy üzemanyag-takarékos motorokat
szerel a legnépszerűbb gépére,
amivel 20%-kal csökkenti az üzemanyagköltséget.
Már több mint 4300 gépet rendeltek.
Az Airbus egyszerűen lemosta a Boeinget a pályáról.
Jim McNerney kiborult.
A Boeingnek szüksége volt egy új gépre.
A Boeing gondolkodott a 737-esek lecserélésén egy új géppel,
de az évekbe telt volna.
Jim McNerney hozott egy elhamarkodott döntést.
McNerney úgy döntött, hogy egyszerűsítenek,
és új, üzemanyag-takarékos hajtóműveket tesznek a 737-esekre.
Így született meg a 737 MAX.
A SOUTWEST BERENDELT 150 BOEING 737 MAXOT
Amint bejelentették, megindultak a megrendelések.
…óriási megrendelés a Southwest Airlinestól.
A Lion Air Group 50 darab Boeing 737 MAX-et vásárolt…
A rendelési könyvünk tele van, ameddig a szem ellát.
A Boeing fellélegezhet.
Ez pedig profitot jelentett a részvényeseknek.
- Jim McNerney. - Köszönöm.
És sok pénzt a vezérigazgatónak.
MCNERNEY TÁVOZIK 10 ÉV UTÁN
2015-ben, amikor Jim McNerney lemondott,
több százmillió dollárt keresett,
és több tízmillió dolláros nyugdíjcsomaggal távozott.
Biztos azt gondolta, remek munkát végzett, hisz a részvények szárnyaltak.
BOEING RÉSZVÉNYÁRAK - 2005-2015
MITŐL VAGYOK JÓ VEZETŐ
A költségcsökkentést sikernek könyvelték el,
ezért a távozása után is folytatódott.
McNerney lemondása után
a testület az általa kiválasztott utódot, Dennis Muilenburgöt nevezte ki.
Mielőtt átvette a céget,
Muilenburg 18 hónapig mindenhová követte McNerney-t.
Szerintem McNerney megmutatta neki,
hogy mit csinált, ami a pénzügyi sikerhez vezetett, és megkérte, ezeket folytassa.
És így is tett.
RÉSZVÉNYÁRAK 2015-2018
A Boeing részvényei tovább szárnyalnak.
Meglepte, hogy a részvényárak folyamatosan emelkednek?
Nem igazán. Megígértük a termelés felfuttatását.
Most ezt teljesítjük.
- Ami magasabb szorzót érdemel… - Én is így gondolom.
Muilenburgtől nem vártam semmiféle változást.
De a helyzet tovább romlott.
DÉL-KAROLINAI DREAMLINER GYÁR
Egyik nap lehívtak a Dreamlinerhez.
Fémforgácsokat találtunk a padló alatti elektromos vezetékeken.
A padlólemezek beszerelésekor rengeteg forgács vált le a rögzítőelemekről.
FÉMFORGÁCS
A fémforgácsok a rezgéssel hozzáérnek a vezetékekhez,
és zárlatot okoznak.
Egy apró zárlat elég ahhoz, hogy lezuhanjon a gép.
Itt a Swiss Air 111, füst van a pilótafülkében.
Engedélyt kérünk azonnali visszatérésre.
A Swiss Air 111-es járatán egy szórakoztató rendszer vezetéke
tüzet okozott, és lezuhant a gép.
Mindenki meghalt.
1800 méteren vagyunk a roncsok felett.
A TWA 800-as járatának a tankjában volt egy sérült vezeték.
A gép felrobbant.
Egy 787-es Dreamlineren nagyjából 20 000 ilyen rögzítő van.
Az körülbelül 60 000 forgácsot jelent, ami vezetékekre esik.
Szóltam a főnökömnek.
Azt felelte, hogy a forgácsok eltisztítása túl drága és túl időigényes.
De az mennyi pénzbe és időbe kerül,
ha az egyik gép lezuhan 350 utassal a fedélzeten?
Elmondtam, hogy én nem adom a nevem ahhoz, hogy ez a gép biztonságos.
De nem hallgattak rám.
Ezután négy-hat havonta áthelyeztek, hogy szívassanak.
Minden új helyen, ahová kerültem, találtam valami hibát.
Lenne egy kérdésem. Az apósomék ezen a gépen fognak utazni.
Szerinted biztonságos?
DÉL-KAROLINAI DREAMLINER GYÁR
Végülis, csak az apósod.
- Te repülnél vele? - Nem.
Kapsz egy ingyen utat.
- Mikor? - De 787-essel kell menned.
- Baszki! - Mi az?
787-essel nem megyünk sehová.
Tudod, mit művelnek ezzel a géppel?
Mit?
Mit nem?
Nem repülnék ezen a gépen.
Látom, hogy milyen szinten tesznek a minőségre.
Charleston az első gyár,
ahol a gépen dolgozók többsége nem repülne vele.
Ha a saját embereid nem bíznak annyira a gépben, hogy felszálljanak rá,
miért engeded, hogy forgalomba helyezzék őket?
A charlestoni gyár
teljesen más kultúrájú, mint a seattle-i.
De 2015-ben megszólaltak a vészharangok,
amikor felfedeztem néhány korrodált 787-es futóműtengelyt.
Ezeket korábban leselejteztünk,
és pirossal ráfújtuk, hogy „selejt”.
Most mégis felhasználták a Dreamliner gyártása során.
Ezek az alkatrészek szét voltak rohadva.
Elkezdtem utánajárni, és kiderült, hogy a leselejtezett alkatrészeket
évek óta visszaszerelik a gépekre.
MINŐSÉGI VEZETŐ MINŐSÉGI GONDOK
HAGYJÁK ABBA! TILOS ILYET CSINÁLNI
TÖRÖTT RÉSZ
SÉRÜLT ELEMEK
Sosem tudjuk meg, hány ilyen alkatrész került repülőgépekbe.
A Boeing több mint 1200 Dreamlinert adott át.
A flotta több mint 85 országban van jelen,
és egymilliárd utast szállít.
Vállalati vizsgálatot indítottunk.
SELEJTES ELEMEKET HASZNÁLTAK FEL
Egy vezetőt sem rúgtak ki, csuktak le vagy küldtek szabadságra.
Általános ügymenetként kezelték.
Nem tudom, ez milyen hatással van a forgalomban lévő gépekre.
Ezen a ponton bármi lehet.
Az ahogyan az új vezetőség kezeli az embereket és a minőségügyi vezetőket,
tönkreteszi az egész céget.
Ez megrémít.
Halálra rémít.
John aggódva jött haza.
Felháborította, hogy a vezetőség nem tesz semmit.
Később láttam, hogy nagyon megviseli a helyzet.
Át kellett gondolkodnom, hogy szóljak-e a HR-nek,
mert tudtam, hogy azzal célponttá fogok válni.
Korábbi elmesélésekből tudtam,
hogy jó eséllyel azonnal el fognak bocsátani.
Elkobozzák a számítógépedet, a mobiltelefonodat, az összes iratodat.
Nem elég, hogy kirúgnak,
de az egész iparágban is feketelistára kerülsz.
Féltem, hogy mit fognak tenni.
De veszélyeztetik az utasok életét.
Ez elfogadhatatlan.
Úgy döntöttem, szembeszállok velük.
Elmentem a HR-re. Jeleztem, hogy kihágásokat találtam.
Azt mondták, igazam van.
Mégsem tettek semmit.
Etikai panaszt nyújtottam be.
Semmi.
Írtam az Etikai Hivatal alelnökének Washingtonban.
A vezetőség nem reagált.
Írtam a munkavédelmi hivatalnak.
Felkerestem az FAA-t, a Szövetségi Légügyi Hivatalt.
Kértem, hogy indítsanak vizsgálatot.
De senkit sem érdekelt a dolog.
Tényleg az kell, hogy lezuhanjon egy gép, hogy végre valaki meghallgasson?
2019. MÁRCIUS 10.
Emlékszem, egy vasárnapi nap volt.
A gyerekekkel voltam,
MICK RYAN FELESÉGE
gondoltam, küldök Micknek egy fotót.
Csináltam egy szelfit a gyerekekkel,
és aláírtam, hogy „Jó reggelt, apa!” Pár emojit is küldtem.
JÓ REGGELT, APA!
NINCS KÉZBESÍTVE
Feltűnt, hogy nem ment át az üzenet,
amit furcsának találtam.
De azt hittem, nincs térerő épp Addisz-Abebában.
Mick sokat utazott, az ENSZ-nek dolgozott.
Mindig is segíteni akart az embereken.
Pár órával később ránéztem a mobilomra.
Még mindig nem válaszolt.
De egy barátom többször is keresett.
Visszahívtam, és egyből azt kérdezte, láttam-e, mi történt.
Lezuhant egy gép.
Attól félt, hogy Mick a gépen volt.
Azt feleltem, hogy az nem lehet.
Az Ethiopian Airlines járata röviddel a felszállás után lezuhant.
A fedélzeten tartózkodó mind a 157 utas és a személyzet meghalt.
Mintha megállt volna az idő.
Az emberek nem tűnnek el csak úgy, egyik percről a másikra.
De mégis ez történt.
Mick nem volt többé.
Mérnökként az agyam azonnal zakatolni kezdett.
Elkezdtem utánajárni dolgoknak.
KÉT BOEING MAX 8 IS LEZUHANT
A Boeingnek biztonsági kérdésekkel kell szembenéznie, miután öt hónap alatt
két gép zuhant le.
A Lion Air járata Indonézia partjainál zuhant le,
közel 200 emberrel a fedélzetén.
Kiderült, hogy nem ez volt az első MAX-baleset.
Vadonatúj gépek zuhantak le.
Kétszer egymás után.
Ez hogy lehetséges?
Válaszokat akartam.
Repülési tilalmat rendelnek el minden MAX 8-as és 9-es gépre.
Az FAA repülési tilalmat rendelt el, míg ki nem vizsgálják őket.
A két baleset kapcsán a figyelem egy új rendszerre, az MCAS-ra irányult.
Az MCAS szoftver képes átvenni a gép irányítását repülés közben.
…a pilóták tehetetlenek voltak.
A Boeing fontos információkat hallgatott el az FAA-tól,
az ügyfeleitől és a 737 MAX pilótáitól.
Az FAA becslése szerint a következő évtizedekben
még 15 MAX gép zuhant volna le.
A Boeing és a vezérigazgatója tudta, hogy a hibás rendszer biztonsági kockázat.
Mégis azt állították, hogy a MAX gépek teljesen biztonságosak.
Ahogy elkezdtem összerakni a képet,
rájöttem, hogy milyen súlyos a helyzet.
Valakinek igazságot kellett szolgáltatnia.
NEM CSELEKEDTEK
BŰNCSELEKMÉNY
A gyerekeim tudták, hogy az apjuk felszállt egy gépre,
amit rossz emberek készítettek.
A fiam megkérdezte, elkapjuk-e a rossz embereket?
Azt feleltem, nem tudom. Majd idővel kiderül.
A 737 MAX balesetei után
mindenki sokkos állapotban volt a gyárunkban.
Komolyan vesszük a munkánkat,
különösen a minőséget, hogy jó terméket adjunk ki a kezünkből.
Én teljesen összetörtem.
Tarthatunk szünetet? Bocsánat.
Érzelmileg borzasztóan megviseltek mindenkit a hírek.
Mi a fenét művelünk? Miért dolgozunk ebben az iparban?
És miért sietünk ennyire?
Hatással van rád.
Minden nap aggódunk az utazóközönségért.
Sajnáltuk a családokat,
főleg, amikor láttuk őket a szeretteik fotóival.
Ez mindenkinek nehéz látvány lenne,
de egy Boeing alkalmazottnak még nehezebb.
A lányom humanitárius munkát végzett.
Úgy döntött, hogy másoknak szenteli az életét.
Az első munkanapjára tartott.
Miért kellett arra a hívásra ébrednünk,
hogy a két fiunk a lezuhant gépen utaztak?
A lányunk, Samya, Kelet-Afrikába tartott,
hogy megkezdje a közegészségügyi karrierjét.
Az dühített fel a legjobban,
hogy a Boeing ügyvédei azt mondták, a családok nem érdemelnek kártérítést
a szeretteik fájdalmáért és szenvedéséért.
Szerintük a baleset olyan gyors volt, az áldozatok fel se fogták, mi történik.
AZ ÁLDOZATOKNAK NEM VOLT IDEJÜK FÁJDALMAT ÉREZNI
Sokat gondolok az utolsó hat percükre.
A feleségem és az anyósom tudta, hogy meg fognak halni.
Valahogy meg kellett nyugtatniuk a gyerekeket az utolsó percekben,
tudva, hogy meg fognak halni.
Bárcsak velük lettem volna!
Nem tudom kiverni a fejemből, hogy a családom teste ott van Etiópiában,
összekeveredve a földdel, a kerozinnal és a gép darabjaival.
DENNIS MUILENBURG NEM MOND LE A KÉT HALÁLOS BALESET UTÁN
A második baleset utáni hónapokban
Muilenburg nehéz helyzetbe került.
Végül 2019 decemberében Muilenburget kirúgták.
A BOEING KIRÚGTA MUILENBURG VEZÉRIGAZGATÓT
Bár két súlyos baleset az ő vezetése alatt történt,
amelyben több száz ember meghalt,
vezérigazgatóként 120 millió dollárt keresett,
és körülbelül 60 millió dolláros nyugdíjcsomaggal távozott.
A helyét az igazgatótanács elnöke, Dave Calhoun, vette át.
Calhoun tapasztalt vezető volt.
Akkor már tíz éve volt az igazgatótanács tagja.
A Boeing új korszakba lép, mától David Calhoun a vezérigazgató.
Ezzel egyidőben több vizsgálat is zajlott.
A képviselőház nagyon agresszív volt.
Nem szabad megvárnunk, hogy tragédia történjen a szabályok átírásához.
Nem kéne itt lennünk most.
Az Igazságügyi Minisztérium büntetőeljárást indított.
Senki sem tudta, milyen jogi következmények várnak a Boeingre.
2021. JANUÁR 7.
A MAX-balesetek kivizsgálása már két éve tartott.
Az anyósomnál voltam, és Mickről beszélgettünk.
A híradó ment a háttérben.
Friss híreink vannak a Boeingről.
Hirtelen megemlítették a Boeinget, mi pedig felnéztünk,
hogy meghallgassuk.
A Boeing halasztott vádemelési megállapodást kötött a 737 MAX ügyében.
Hirtelen nem is értettem.
Mi az a halasztott vádemelési megállapodás?
A vádat három év után ejtik,
ha a Boeing teljesíti a megállapodás feltételeit.
Ez lényegében lezárja a büntetőeljárást,
amit az Igazságügyi Minisztérium folytatott a Boeing ellen.
Képtelen voltam ezt elfogadni. 346 ember halt meg.
Vadiúj gépek zuhantak le.
Itt valaki hibázott. Ez nem lehet igaz.
Ez azt is jelenti, hogy a Boeing vezetői megússzák?
Úgy tűnik.
Befizetnek egy bírságot, és próbaidőre bocsátják őket.
Ha három évig jól viselkednek, tiszta lappal indulnak.
Mintha mi sem történt volna. A CEO-t felelősségre kellett volna vonni.
Ehelyett azt írták, hogy a felső vezetés nem tudott semmiről.
Van pár feltétel, aminek a Boeingnek eleget kell tennie.
Hihetetlen,
hogy valaki megúszhatja 346 ember megölését.
Ez nagyon fájdalmas.
Felháborítónak találtuk a megállapodást.
Igazságtalan a családokkal szemben.
A büntetés nem volt elég szigorú.
Minden mehetett tovább.
A BOEING MEGEGYEZETT A BÍRÁSÁG 2,5 MILLIÁRD DOLLÁR
A bírság nem hatásos.
Ha börtönbüntetést szabnának ki, az megállítaná őket.
A REPÜLŐCÉG MEGÚSSZA A VÁDEMELÉST
Sok kormányügynökség úgy gondolja, hogy ha bilincsben vezetnek el valakit,
az egész cég kártyavárként fog összeomlani.
Nem, ha bilincsben vezetik ki őket, mások elgondolkodnának a tetteiken.
Felelősségre vonás nélkül nincs változás.
Úgy éreztem, tennem kell valamit.
Több család is készen állt arra, hogy harcoljon.
- Sziasztok! - Szia!
Csak úgy vonhattuk felelősségre a vezérigazgatókat, ha bebizonyítjuk,
hogy a Boeing megszegte a feltételeket a próbaidőszak alatt,
és nem javítottak a biztonsági előírásaikon.
Három évünk volt erre.
2021. JANUÁR: A VÁDELJÁRÁS HALASZTÁSA 3 ÉV MÚLVA LEJÁR
Havonta beszélünk a családokkal online.
Nyomon követjük a Boeing biztonsági hiányosságait.
SAMYA STUMO APJA
Mindig van valami.
Létezik egy nyilvános rendszer,
ahova minden repülőgépet érintő probléma bekerül.
Tegnap egy MAX vészhelyzetet jelentett Rómában,
egy másik pedig Indiában.
Mintákat kerestünk,
és rengeteg új géppel volt probléma.
Elektromos hibák, nyomásproblémák,
52 meghibásodott stabilizátor.
Ezek kritikus hibák.
A Boeingnél gond volt a hátsó válaszfallal.
Elektromos gond a műszerfallal.
A jobboldali hajtómű lapátja eltört.
Hangos robbanást hallottunk.
Egy lyuk keletkezett a Southwest Airlines gépe tetején.
Az FAA figyelmeztetett, hogy ha az ember öt percnél tovább
bekapcsolva hagyja a jégtelenítőt,
a hajtómű széteshet.
Egy cetlit ragasztottam a műszerfalra, hogy ne felejtsem el kikapcsolni,
mert nincs semmiféle jelzés erre.
VÉSZHELYZET
FÜSTTEL TELI UTASTÉR
Rájöttünk, hogy a MAX gépeknél nemcsak szoftverprobléma van.
Óriási gyártási problémák is voltak.
Ki kellett derítenünk, mi folyik a Boeing gyáraiban.
John Barnett csak azt akarta,
hogy minőségi termék kerüljön ki a gyárból.
De úgy tűnt, hogy támogatás helyett ellenállásba ütközött.
John elég sok problémát vetett fel,
és elég sok figyelmeztetést adott le a cégen belül,
hogy végül áthelyezték olyan helyre, ahol nincs hatással a gyártásra.
Felkavaró volt látni, hogy John min megy keresztül.
BOSSZÚT ÁLLTAK BARNETTEN
KISPADRA ÜLTETTÉK
ZAKLATTÁK, MEGALÁZTÁK
Több vezető is leszidott.
A teljesítményértékelésemen leminősítettek,
és csökkentették a fizetésemet, mert írásban jeleztem a minőségi gondokat.
Azt mondták, nem akarnak semmilyen dokumentációt,
hogy továbbra is tagadhassák a kihágásokat.
Szó szerint ezt mondták.
FEKETELISTÁRA TETTÉK ELTILTOTTÁK MÁS POZÍCIÓKTÓL
Utána jött a „korrekciós intézkedési terv”.
Ez azt jelenti, hogy ki fognak rúgni.
A stressz, a megaláztatás, az irántam tanúsított ellenségesség
teljesen felőrölt.
Harminc évet töltöttem egy iparágban,
ahol megbízható emberként tekintettek rám,
majd egyik napról a másikra én lettem a közellenség.
Ezt hogy dolgozzam fel?
Végül nyugdíjba vonultam.
De tudtam, hogy hiába jöttem el a cégtől, a problémák továbbra is fennmaradtak.
Ez nagyon nyomasztott.
Talán a Boeing elnökéhez kellett volna fordulnom, nem csak az alelnökhöz.
Folyamatosan ilyen gondolatok cikáztak a fejemben.
Mi mást tehettem volna?
Aztán elgondolkodtam, hogy mit tegyek.
Választhattam, hogy hallgatok, vagy nyilvánosságra hozom az egészet.
Itt repülőkről, utasokról, emberi életekről van szó.
Nem hagyhattam annyiban.
Nem akartam hallgatni.
John Barnett 32 évet töltött a Boeingnél,
és most kitálal a munkahelyéről.
Csak a határidő számít, hogy minél gyorsabban kész legyen.
Készüljön el a gép minél előbb.
Nagyon ijesztő, hogy mit rejt a gép belseje.
KITÁLAL A BOEING ALKALMAZOTTJA
Szerintem létfontosságú, hogy azok, akiknek az életét befolyásolhatja,
tudjanak arról, mi folyik a Boeingnél.
Ott van például a 737 MAX.
Azok az életek, azok a családok…
Ezért mesélem el a történetem. Valakinek közbe kell végre lépnie.
EGY ÚJABB BOEING GÉPET IS VIZSGÁLNAK
Ahogy folytattuk a kutatást,
kiderült, hogy a munkások egy kis csoportja
jelezte, hogy gyártási problémák vannak,
és káosz uralkodik a Boeing gyárában.
Többen személyesen is megkerestek minket.
Többükkel évek óta együtt dolgozunk.
BOEING LELEPLEZŐ
Sokszor…
Elkezdtünk a leleplezőkkel beszélgetni.
Ekkorra már egy csoportot alkottunk.
Többször is találkoztunk velük, személyesen és online is.
Nem ülhetünk ölbe tett kézzel.
Hozzátartózóként éreznünk kell, hogy a szeretteink fontosak voltak.
De azért is, mert a felelősségre vonás akadályozhatja meg,
hogy a jövőben ilyesmi történjen.
2021 MÁJUS: A VÁDELJÁRÁS HALASZTÁSA 2 ÉV MÚLVA LEJÁR
Szerinted meddig leszünk ott?
- A megbeszélésen? Három-négy órát. - Igen.
Aztán elkezdtünk találkozni az FAA-vel.
Az FAA a Szövetségi Légügyi Hivatal.
Ők felelnek a repülőgépek biztonságos tervezéséért és gyártásáért.
Az ő feladatuk a Boeing felügyelete és ellenőrzése.
2022. MÁJUS
A halasztott vádemelési megállapodás két év múlva lejárt volna.
Minden héten tájékoztattuk az FAA-t,
hogy még mindig sok a probléma.
Továbbra is problémák vannak a vadonatúj gépekkel,
amik a régebbieknél nincsenek.
Őrület, hogy nem javítják meg.
Azt mondták, hogy nincs miért aggódnunk.
„A Boeing megváltozott, és most már fantasztikus cég.”
A BOEING FOKOZZA A MINŐSÉGELLENŐRZÉST
Minden problémát megosztunk, hogy amikor valami félremegy,
azt az alkalmazottaink és a nyilvánosság segítségével megoldhassuk.
Sokan reménykedtek, hogy Calhoun megváltoztatja a céget.
A Boeing vezérigazgatója…
Változásra van szükség.
Reméljük, ő lesz az, aki változást hoz a cégünkbe.
Dave Calhoun bejelentette a folyamatok átvilágítását.
Átszervezte a mérnököket, és létrehozta a biztonsági vezető pozícióját.
A különböző stratégiai pozíciók biztosították volna a változást.
CALHOUN LEVELE AZ ALKALMAZOTTAKNAK
Az új rendszerben a vezetőség meghallgatta volna a dolgozókat.
Üdvözöljük a Boeing konferenciahívásán!
Jutalmazni fogjuk azokat, akik, ha kell, szóvá teszik, hogy lassítanunk kell.
A Speak Up program megkönnyítette az alkalmazottak számára,
hogy azonosítsák az etikai problémákat,
a rossz gyakorlatokat és a biztonsági gondokat, hogy gyorsabban cselekedjenek.
Egy pillanatra eltűnt az átláthatóság.
Vissza kell szereznünk, mert ez a bizalomról szól,
amit a világ belénk vetett.
Rendkívüli hír. A Boeing 737 MAX újra repülhet.
Az FAA ma reggel feloldotta a tilalmat.
A cég frissítette a szoftvert,
a számítógépeket és a pilóták képzését a MAX-hoz.
Önök egy Boeing 737 MAX-on repülnek.
Az American Airlines járatán
tapssal köszöntötték a 737 MAX biztonságának új fejezetét,
ahogy az első belföldi járat elemelkedett a kifutópályáról.
Büszke vagyok a csapatunkra és erre a repülőgépre.
Ez egy figyelemre méltó gép, és ugyanolyan biztonságos, mint a többi.
Miután a gépeket újra engedélyezték,
meg voltam győződve róla, hogy a MAX biztonságos, lehet vele repülni.
Nagy lökést kapott a Boeing és a 737 MAX.
Több milliárdos rendelés a Southwest Airlinestól.
A Ryanair 75 MAX-ot rendelt.
…növelni akarják a 737 MAX gyártását.
Óriási a forgalom ma a reptéren.
A Ryanair vezérigazgatója szerint a MAX
a repülés történetének legbiztonságosabb gépe.
Amint a MAX újra repült,
megváltozott a légkör.
A Boeing visszatért a régi kerékvágásba.
Toljuk ki a gépeket, és keressünk pénzt!
Rengeteg lett a munka.
Tízszer annyi gépért voltam felelős, mint korábban.
A feszes ütemterv miatt megint káoszba fulladt minden.
Rengeteg problémánk volt.
Körülbelül 50 000 alkatrészt számoltunk,
ami kikerülte a minőség-ellenőrzést, és bekerült a repülőgépbe.
Köztük voltak kritikus alkatrészek is.
Jelentettem ezt a Speak Up programon.
RENDSZERSZINTŰ GOND
Rengeteg jelentésemet nem tudtam lezárni, mert eltűntek az alkatrészek.
Az anyagvizsgáló bizottság vezetője úgy döntött,
hogy törli ezeket a jelentéseket.
Ez bűncselekmény volt.
Ezt jeleztem a Speak Up-on keresztül.
Sok hibát tapasztaltunk ezeken a csatlakozási pontokon,
ahol az alkatrészek összeérnek.
Jelentettem a Speak Upon keresztül.
A Speak Upot mindenki csak egyszer használta,
mert azonnali megtorlás járt a bejelentéseinkért.
A főnököm odajött az asztalomhoz, és leteremtett,
azt mondta, meg tudná ölni azt, aki ilyet mond.
Mit mondtam?
Hogy figyelembe kell vennünk a mérnöki alapelveket.
Megpróbáltak helyretenni,
mondván, hogy nem hallgattam a vezetőségre.
Felhívott az etikai tanácsadó,
és azt mondta: „Merle, téged ki fognak pécézni,
és példát statuálnak veled.”
A főnököm adott egy 12 pontos hibalistát, hogy min változtassak 30 napon belül,
különben ki fog rúgni.
Elkezdtem dokumentálni a biztonsági aggályokat.
LESELEJTEZETT ALKATRÉSZEK
Úgy éreztem, nem akarok a sajtóhoz fordulni.
Tudtuk, hogy akik ezt megtették,
elvesztették az állásukat és a közösségüket.
A cégen belül évekig jeleztem a gondokat,
de nem akartam beszélni a sajtóval.
Mégis csak egy alkalmazott vagyok.
Szétszedtek volna.
Sok kollégám félt jelezni a gondokat, még a cégen belül is.
De mivel itt a problémák emberéleteket követelhetnek,
úgy döntöttem, nem maradhatok csendben.
Úgyhogy folytattam.
Végül kirúgtak a Dreamliner programból.
Aztán valaki kiszúrta a gumimat.
Nem tudtam, ki tette,
de szerintem figyelmeztetésnek szánták.
Ezek nagyon súlyos dolgok.
Teljesen kiborultam.
Minden éjjel háromkor rémálmokból ébredtem.
Három különböző pszichológussal beszéltem akkoriban,
hogy kezelni tudjam a helyzetet.
Rengeteg élet forog kockán.
Azt álmodtam, hogy a közelemben zuhannak le a gépek.
Olyan közel, hogy álmomban éreztem a robbanás forróságát.
Nem tudok aludni tőle.
Remélem, nem lesz több MAX-baleset,
de nem tudok aludni.
Ha az ember csatát csata után veszít el,
és újra meg újra elárulják,
az nagyon megviseli.
Tehetetlen voltam.
A dolgozók szívesen felszólalnának nyilvánosan,
de félnek, hogy elveszítik az állásukat.
Még évekig dolgozniuk kell.
Nem engedhetik meg maguknak, hogy kirúgják őket.
Egyértelműen félelemkultúra uralkodik.
CHARLESTON, DÉL-KAROLINA
Miután John otthagyta a Boeinget, továbbra is látta a problémákat,
és ez nagyon megviselte.
Ezért pert indítottunk.
John Barnett a toxikus munkakörnyezet leleplezéséért perelte be a Boeinget.
Ellene irányuló megtorlásokról számolt be a cég részéről.
Hosszú éveken át, folyamatosan manipulálták őt.
Jól értem, Mr. Barnett, önt azzal fenyegették, hogy tönkreteszik?
- Azt mondták, összeroppantanak. - Értem. Ezt viccnek szánták?
Nem.
Panaszt tettünk,
és köteleztük a Boeinget a dokumentumok bemutatására.
Rengeteg időbe telt, mire a Boeing válaszolt.
A bejelentői ügyek nagyon bonyolultak.
Gyakran, amikor a bejelentők a nyilvánossághoz fordulnak,
kirúgják őket.
Ilyenkor a munkáltató lefoglalja a laptopjukat vagy mobiljukat.
Így nincs bizonyítékuk. Csak az ő szavuk áll a másikéval szemben.
John helyzete annyiban volt más, hogy ő mindent dokumentált.
TITÁN FORGÁCSOK HULLANAK A VEZETÉKEKRE
Ezt azért tette, hogy amikor végre elszámoltatják a Boeinget,
neki legyenek bizonyítékai a hibákról.
Beszéljünk az oxigénes vizsgálatról!
2016 júliusában hibás oxigénpalackokkal volt probléma.
- Igaz ez? - Igen.
HIBÁS OXIGÉNPATRONOK
Ön felfedezte, hogy néhány oxigénpatron nem adagolta rendesen az oxigént.
15%-uk nem működött.
Önök végeztek egy nem hivatalos tesztet,
és 15%-os hibaarányt állapítottak meg.
- Igaz? - Ez nem egy nem hivatalos teszt volt.
Ki akartam vizsgálni a dolgot.
Elővettem pár új patront,
amik még a csomagolásukban voltak, és elküldtük a tesztelőknek.
A hibaarány inkább 25%-os volt, ami komoly gondot jelentett.
Tegyük fel, hogy 12 ezer méteren repülünk,
és hirtelen nyomáscsökkenés lép fel, és leesnek az oxigénmaszkok.
20 másodpercünk van felvenni a maszkot,
mielőtt oxigénhiány lépne fel,
ami agykárosodást, sőt, egyes esetekben halált okozhat.
Képzelje el, hogy nem kap oxigént!
Ott ül a gyerekeivel.
Ki kap oxigént, és ki nem?
BARNETTET KRITIZÁLTÁK A HIBA DOKUMENTÁLÁSÁÉRT
Amikor dokumentálta az oxigénpatronokkal kapcsolatos gondot,
senki sem kritizálta ezért, igaz?
Van erről egy e-mailem.
Elég durva.
Azt írták, hagyjam abba az őrületet.
Így fogalmaztak.
Ez nem volt a levelek között.
- Nincs itt, de megvan a másolat. - Értem.
John azt mondta, hogy nyolc, tíz, tizenkét év kell
a hibák megjelenéséhez.
Nagyon aggódott,
hogy a jövőben megjelennek, és katasztrófát okoznak.
2023. DECEMBER: A VÁDELJÁRÁS HALASZTÁSA 1 HÓNAP MÚLVA LEJÁR
Az Igazságügyi Minisztérium hároméves próbaidejéből
csak egy hónap volt hátra.
Ez egy mentális, pszichológiai folyamat volt, amin mindannyian keresztülmentünk.
Hónapok óta szerveztünk találkozókat.
Személyesen is tárgyaltam a minisztériummal Washingtonban.
Kifejtettem az aggodalmainkat, hogy semmi sem változott
a Boeing kultúrájában és a Boeing gyáraiban.
Leültünk a csalásügyi osztály vezetőjével, Glenn Leonnal.
Aztán elkezdett felolvasni egy szöveget.
Leállítottuk, hogy szeretnénk elmondani a véleményünket is.
Fújtatott egyet, majd folytatta, mintha mi sem történt volna.
Úgy tűnt, az Igazságügyi Minisztérium védeni próbálja a Boeinget.
A tárgyalóteremben a minisztérium és a Boeing ügyvédei együtt beszélgetnek.
Úgy tettek, mintha mi lennénk a bűnözők.
Ha megnézzük, hány ügyvéd ment át a Boeingtől az Igazságügyi Minisztériumba,
és fordítva,
kirajzolódik a politikai összefonódás.
A halasztott vádemelési megállapodás hamarosan lejárt.
Nem volt remény. Nem volt igazság.
Soha nem lesz felelősségre vonás.
Azt elfelejthetjük.
Az Igazságügyi Minisztérium nem akarja börtönbe juttatni a bűnösöket.
Csak az érdekli őket, hogy minél hamarabb lezárják az ügyet.
Hagyják, hogy a bűnözők továbbra is azt tegyék, amit…
Senki sem tanul majd az esetből.
Jelenleg azt mutatjuk be,
hogy számtalan probléma van a gyártási minőséggel.
Mikor lesz a következő baleset?
Remélem, soha.
De számolni kell vele.
2024. JANUÁR 5.: A VÁDELJÁRÁS HALASZTÁSA 2 NAP MÚLVA LEJÁR
Torony, itt Alaska 1282. Megkezdjük a tolatást.
Vettem, felszállás a 2-8-ról.
Tipikus felszállás volt.
Alaska 1282. A 2-8 bal pályán szabad a felszállás.
Jó napot, Alaska 1282.
A lányom elővette a rajzeszközeit a felszállás alatt.
A fiam az ölemben ült.
A háromévesem középen, az ötévesem az ablaknál.
Emelkedtünk.
Átnéztem, hogy lássam, hogy van a családom.
Itt Alaska 1282, emelkedünk 4500 méterre.
Itt a seattle-i torony. Emelkedés után tartsák a magasságot.
Hirtelen sípoló hangot hallottam.
Aztán egy robbanást.
Itt 1282, vészhelyzet állt elő. Ereszkedünk 3000 méterre…
RÉMÁLOM
Azonnal leestek az oxigénmaszkok, és rájöttem, hogy nagy baj van.
Ereszkednünk kell.
VÉRZŐ FÜLEK
Összezavarodtam, de sikerült elfordítanom a fejemet.
Ekkor pillantottam meg…
az égboltot.
Sokkot kaptam.
A lábam közé fogtam az egyéves gyerekem lábát.
MOBILTELEFONOKAT SZIPPANTOTT KI
Ő végig visított.
Amikor felvettem a maszkot, nem jött belőle levegő.
AZ OXIGÉNMASZKOK NEM MŰKÖDTEK
Próbáltam lélegezni. Nem jött oxigén.
A LÉGIKÍSÉRŐK PRÓBÁLKOZTAK…
…DE A MASZKOK NEM MŰKÖDTEK.
A lányomra néztem, és láttam, hogy lobog a haja a szélben.
Két sorral ült a lyuk előtt.
Féltünk, hogy a következő panel is ki fog szakadni.
Meg voltunk győződve, hogy nem éljük túl.
VALAMI PROBLÉMA VAN
Elfogyott az oxigén.
Ismét szédülni kezdtünk, és homályosan láttam.
Mindkét lányom riadtan nézett rám.
Nem mondtam, hogy nem lesz baj, mert nem tudtam.
ANYA, LEESETT A KABINNYOMÁS. SZERETLEK
Azt hittem, csak perceim vannak hátra a családommal.
Átnyúltam, és a feleségem hátára tettem a kezem.
És imádkozni kezdtem.
TE VAGY ÉS MINDIG IS TE LESZEL AZ ÉLETEM LEGJOBB RÉSZE
Küldtem egy búcsúüzenetet a fiamnak.
SZERETLEK, ANYA
Hogy tudja, ő volt a legjobb dolog, ami valaha történt velem.
FÉLEK - SZERETLEK - ÖRÖKRE
MONDD MEG A SZÜLEIMNEK, HOGY SZERETEM ŐKET
IMÁDKOZZ ÉRTEM
KÉRLEK, NEM AKAROK MEGHALNI
Kinéztem az ablakon, és a gép a felhők alá ereszkedett.
Újra kaptunk levegőt.
Ekkor már meg tudtam nyugtatni a gyerekeimet.
Rendkívüli hír következik.
A hír Oregonból érkezett.
Tekintsék meg ezt a felvételt egy levegőben lévő repülő belsejéről.
A törzs egy jelentős része kiszakadt felszállás közben.
Igyekeztem minél többet megtudni az Alaska-incidensről, mint mindenki.
Nem tudtam, mi történt.
A konyhában voltam, amikor hívogatni kezdtek.
Tudtam, hogy valami nagyon nincs rendben.
A közlekedésbiztonsági hivatal vizsgálja az esetet.
Utazómagasságon elveszíthettük volna a gépet.
A gép egy frissen engedélyezett Boeing 737 MAX.
Egy ajtópanel szakadt ki.
Ez nem egy igazi ajtó, de van ott egy nyílás, ahová ajtó kerülhetne.
Felhívtam egy ismerősömet a Boeingnél,
és jeleztem, hogy ilyenért repülési tilalom jár.
Az FAA az összes 737 MAX 9-est leállította az Egyesült Államokban.
…mondván, hogy ami történt, más gépeken is előfordulhat.
A Boeing tagadta a felelősséget,
és nem megfelelő karbantartásra
vagy nem rendeltetésszerű használatra hivatkozott.
A mi feladatunk megérteni, hogy pontosan mi történt.
A Boeing nem osztotta meg velünk azokat a dokumentumokat és információkat,
amelyeket az elmúlt hónapokban többször is kértünk.
Átláthatóságról beszélnek,
de nem kommunikálnak nyíltan arról, hogy mi történt.
Nem lepett meg az ajtópanel incidense.
Évek óta harcoltam, mert tudtam, hogy ilyesmi fog történni.
Örültem, hogy nem volt halálos áldozat.
Egy ilyen hiba igazi rémálom.
Tudtam, hogy ez történik,
ha nem vonnak felelősségre embereket.
Láttam a balesetet a hírekben,
és pontosan megjósoltam, hogy mit fognak találni a nyomozás során.
A gépről leszakadó panel incidensét
a gyárban tapasztalható minőségi hiányosságok okozták.
2023-ban egy repülőgép elkészült a Boeing 737-es gyárában, Seattle közelében.
Ez lett az Alaska 1282-es járata.
A gyárban káosz uralkodott, mert a Boeing próbálta tartani a lépést
a megnövekedett termeléssel, és kiszervezett munkákkal.
A vizsgálat kiderítette, hogy a Boeing ajtócsapata
eltávolította az ajtópanelt,
hogy kijavítsák a beszállítók hibáit.
Az előzetes jelentésükben volt egy árulkodó fotó.
A képen látszott a panel négy sarkából három.
A rögzítőcsavarok, amik a helyén tartották volna a panelt, hiányoztak.
Nem tették vissza őket.
Azután a gép 154 repülést teljesített.
Minden egyes felszálláskor és leszálláskor
a rezgések elmozdították a panelt egy kicsit.
Míg végül 2024. január 5-én kiszakadt a helyéről.
Nem találtunk olyan iratot, ami dokumentálja,
hogy az 8789-es bal MED-panelt eltávolították.
Így van.
Ezt a munkafázist nem papírozták le.
Miért nem? Valószínűleg azért, mert valaki sürgette a munkásokat.
Az egész rendszer nem volt megfelelő.
Ez hajszálon múlt. Ez nem elfogadható.
Az FAA vezetője kijelentette ma,
hogy a Boeing minőség-ellenőrzése csődöt mondott.
Biztonsági kultúra nélkül nehéz biztonságos gépeket gyártani.
Minden, amit mondtunk, hogy a Boeing helytelenül jár el,
és hibás repülők szállhatnak fel nap mint nap
hirtelen beigazolódott.
A BALESET A PRÓBAIDŐ LEJÁRTA ELŐTT PÁR ÓRÁVAL TÖRTÉNT
Ez két nappal a halasztott vádemelés próbaidejének lejárta előtt történt.
Igazi csoda történt,
mert senki se halt meg a balesetben,
viszont ezek után senki se mondhatja,
hogy a Boeing megváltozott volna.
Bejelentették, hogy a Boeing megszegte a 2021-es megállapodást,
ami miatt nem emeltek ellene vádat.
A Boeing reagált. „Úgy véljük, betartottuk a megállapodást.”
A kérdés inkább az, hogy egyáltalán milyen büntetést kaphat a Boeing?
Úgy tűnik, senki sem tudja.
Minden újraindult.
Az Igazságügyi Minisztérium vizsgálata és a büntetőeljárás is.
Minden újra napirendre került.
2024. MÁRCIUS 8.
A nyugdíjba vonulása előtti napokban
beszélt bárkivel a munkahelyi stresszről, amit átélt?
Az orvosaimmal.
Ők mit mondtak?
Hogy ha nem mondok fel,
jó eséllyel szívinfarktust fogok kapni.
Azt mondta önnek, hogy szívrohamot kaphat, ha nem mond fel?
- Ezt mondja? - A munkahelytől, igen.
- Rendben. - Igen.
Tarthatnánk egy szünetet?
A Boeing ügyvédje hét órán keresztül hallgatta ki.
John nagyon fáradt volt.
Azt mondta, szeretne hazamenni,
és később folytatni a vallomástételt.
A Boeing nem akarta ezt megengedni.
Ezen a ponton John nem akart semmilyen késlekedést okozni a perben.
Megígérte, hogy másnap reggel befejezi a vallomását.
Visszament a szállodájába.
Március 9-én, szombat reggel
vihar tombolt odakint.
Dörgött, villámlott, erős eső esett.
10-kor John még nem érkezett meg.
Amikor elállt az eső, odamentünk a szállodájához.
Az odavezető úton abban reménykedtünk, hogy Johnnal történt ugyan valami,
de nem esett komoly baja és jól van.
Arra gondoltam, talán súlyos pánikrohamot kapott, vagy valami ilyesmi.
De amikor bementünk a hotelbe,
hátravezettek minket,
és az igazgató részvétet nyilvánított nekünk.
Egyszerre volt meglepő és sokkoló, ami történt. Nagyon felkavart minket.
Kiderült, hogy Johnt a kocsijában találták meg.
Egy lőtt seb volt a fején.
A nyomozók öngyilkosságra gyanakodtak.
Rengeteg kérdésünk volt,
és meg akartunk győződni róla, hogy a rendőrség alaposan jár el.
Látni akartuk a mobilja adatait.
A tanúvallomásokat is látni akartuk.
Vettek-e ujjlenyomatot a kocsiról kívülről?
Meghalt egy volt Boeing-alkalmazott, aki a cég visszaéléseit jelentette.
A BOEINGET LELEPLEZŐ JOHN BARNETTET HOLTAN TALÁLTÁK MEG
Az előtte lévő hétfőn beszéltem vele.
Kérdeztem, hogy mikor jön haza.
Azt felelte, hogy elhalasztották a találkozóját, és még maradnia kell.
Alig várta, hogy hazajöhessen.
A saját ágyában akart aludni.
Még mindig sok a megválaszolatlan kérdés.
Csak tudni akarjuk, mi történt.
Ledöbbentem.
Senki sem akarja elfogadni, hogy John ilyet tenne,
amikor már majdnem elérte a célját,
és majdnem sikerült felhívni a figyelmet a Boeing hiányosságaira.
Már a célegyenesben volt.
A körülmények, amik között megtalálták,
egyáltalán nem passzoltak a képpel, ami bennünk élt Johnról.
MI TÖRTÉNT JOHN BARNETTEL?
VALAMI NEM STIMMEL
Utána nagyon furcsa dolgok történtek.
TUDJUK, MI TÖRTÉNT
Mintha egy alternatív univerzumba kerültünk volna.
Nyilvánvalóan óriási nyomás alatt állt,
de ez elég ahhoz, hogy végezzen magával?
Mindenki erre kíváncsi.
Próbáljuk kideríteni John Barnett halálának idővonalát,
és hogy valóban öngyilkosság volt-e.
Az emberek gyanakodnak.
Azt beszélték, hogy Johnt megölték,
hogy elhallgattassanak másokat.
TÚL SOKAT TUDOTT
Azt mondta, ha baja esne, ne öngyilkosságra gondoljunk.
Tudom, hogy nem lett öngyilkos. Kizárt dolog.
Ennek semmi értelme.
Mi is így érezzük.
A charlestoni rendőrség és a halottkém is nyomoz.
Várjuk a rendőrség és a halottkém jelentését,
hogy kiderüljön, mi történt.
Feszült volt a légkör.
Én sem tudtam eldönteni, hogy pontosan mi történhetett.
Nagyon megrázott John halálának a híre.
De ami igazán feldühített,
az az volt, ahogy a vezetőség bánt vele évekig.
Pontosan tudtam, mit élt át.
Dühös voltam.
Kijavíthatták volna a hibákat, de nem tettek semmit.
Felhívtam a New York Times újságíróját.
Vállaltam, hogy továbbítom neki a hibákról készült dokumentációnkat.
A SZŰK HATÁRIDŐK MIATT A DOLGOZÓK ÖSSZECSAPTÁK A MUNKÁT
Eredetileg nem akartam kiállni a nyilvánosság elé.
Nem igazán szeretek szerepelni.
Roy Irvin most először szólal meg a nyilvánosság előtt.
John Barnett megmutatta az irányt.
Amikor a céghez kerültem, mindenkinek ő segített.
Most is ezt teszi.
Roy küldetése, hogy befejezze, amit Barnett elkezdett.
Nem vagyok John, de valakinek folytatnia kell a munkáját.
A családom aggódik,
hogy szerepelek ebben a dokumentumfilmben,
de Johnért teszem.
Nagyon féltem.
De megígértem magamnak,
hogy ki fogok állni, bármi legyen is a következménye.
Azért vagyok itt, mert úgy éreztem, fel kell szólalnom.
Aggályaim vannak a 787-es és a 777-es gépek biztonságával kapcsolatosan,
és vállalom a szakmai kockázatot, hogy erről beszéljek.
KI SAM MOHAWK?
Előkerült egy új leleplező, Sam Mohawk.
- Ezzel célponttá váltam. - Miért tette?
Aggódom a biztonságért. A szeretteim is ilyen gépekkel utaznak.
John halála óta
rengeteg légi ipari bejelentő keresett meg minket.
Mind ugyanazért aggódnak, mint John Barnett.
Képzetlen munkaerőről és romló biztonsági ellenőrzésekről
panaszkodtak a New York Timesnak,
valamint a minőséget felülíró határidőkről.
John sok emberre inspirálóan hatott.
2024. MÁJUS 3.
A charlestoni halottkémhez tartunk,
hogy megtudjuk, mi okozta John Barnett halálát.
Ma fogják bemutatni a nyomozás eredményeit,
beleértve a törvényszéki és a boncolási eredményeket is.
Sok kérdésünk van.
Ez egy nehéz nap lesz John családjának.
Jól hallanak?
Igen, köszönöm.
- Jó reggelt, Rodney! Hall engem? - Igen.
Bejelentést kaptunk…
HALOTTKÉM
…egy autóban történt halálesetről a szállodánál.
Az autó zárva volt, ki kellett nyitniuk.
Lefotóztunk mindent úgy, ahogy találtuk.
A charlestoni rendőrség nagyjából 80 ujjlenyomatot talált,
ami mind Johné volt.
Nem találtunk dulakodásra utaló nyomokat, vagy bármi ilyesmit.
Megszereztük a hotel biztonsági kameráinak felvételeit,
amelyeken látható, ahogy John belép az előcsarnokba,
majd 8:37-kor elhagyja a szállodát.
A kocsijával 8:45-kor tolat be egy parkolóhelyre.
Senki sem szállt be a járműbe, és nem is szállt ki belőle,
amíg a mentősök meg nem találták.
Az egyik felmerülő kérdés,
hogy a lövedék a megtalált fegyverből származik-e.
Igen. A tetőkárpitban talált golyó
az ő fegyveréből származik.
Mivel John fegyverét használták, és ő egyedül ült a kocsiban,
öngyilkosságot állapíthatunk meg.
JELENTÉS
ESEMÉNY TÍPUSA: ÖNGYILKOSSÁG
Szívszorító tudni…
hogy min ment keresztül a fiam.
Valamennyit érzékeltem belőle,
de nem tudtam, hogy ennyire megviseli a helyzet.
Hívjanak bármikor!
Köszönöm!
Szívesen.
- Viszlát! - Viszlát!
Ölelj meg!
Ezeket a tárgyakat kaptuk a charlestoni rendőrségtől.
John laptopja.
A mobilja.
A jegyzetfüzete.
Ebbe írta le John a búcsúüzenetét,
mielőtt öngyilkos lett.
„Bassza meg a Boeing!
Nem bírom tovább. Elég volt.
Remélem, megfizetnek a rohadékok, akik tönkretették az életemet.
Remélem, a Boeing végre megfizet mindenért.
Hason fekve temessetek el, hogy a Boeing és a hazug vezetői
kinyalhassák a seggem.
A szeretteimnek: megtaláltam az életcélomat.
Megbékéltem. Szeretlek titeket.”
John / Mitch, Swampy néven írta alá.
MEGTALÁLTAM AZ ÉLETCÉLOMAT MEGBÉKÉLTEM
Folyamatosan azon gondolkodom,
mit csinálhattam volna másképp.
Egyvalami biztos:
hiába nem a Boeing húzta meg a ravaszt,
de a Boeing a felelős John haláláért.
2024. JÚNIUS 18.
A kongresszusi meghallgatás témája a Boeing-gépek biztonsága és minősége.
A 737 MAX balesetei után
a Boeing változásokat ígért.
Ezt követően sorozatos bejelentések érkeztek arról,
hogy a helyzet nem változott.
Nem megfelelő rögzítés,
hibás és sérült alkatrészek használata,
gyártási minőségbeli hiányosságok.
Egyre több bizonyíték van arra, hogy indokolt a büntetőeljárás.
És egyre inkább úgy éreztük, hogy felelősségre kell vonni őket.
Ezért idéztük be ma tanúként a cég vezérigazgatóját, Dave Calhount.
Ő a lányom, Danielle Moore.
Danielle mindössze 24 éves volt,
amikor életét vesztette egy Boeing 737 MAX-on.
Zipporah Kuria vagyok, és az apámat, Joseph Kuria Waithakát vesztettem el.
Ha döntéshozásban érintett hatóságok
nem emelnek vádat, ha nem szolgáltatnak igazságot,
bármikor újabb baleset történhet. Akkor hogyan fognak tükörbe nézni?
Tönkretette a fiunk életét,
és meggyilkolta a gyerekeinket.
Többé nem ölelhetjük őket magunkhoz,
ahogy maga öleli meg a családját.
Válaszokat akarunk.
Az emberélet legyen fontos, ne a profit!
Gondoljon a lányom utolsó hat percére a gépen!
Szégyen!
Hat perc, amikor utánam sírt!
Öt évvel ezelőtt 346 ártatlan ember vesztette életét
két megelőzhető tragédiában.
A tragédiák után a Boeing változásokat ígért.
És egy ideig úgy is tűnt, hogy a Boeing talán megváltozott.
De aztán idén januárban
a színfalak szó szerint leomlottak,
és kiderült, hogy a Boeing ígéretei üres szavak voltak.
A mai ülésen élet-halál kérdésekről fogunk beszélni.
Ez a meghallgatás a számvetés pillanata.
Szeretném külön köszönteni a közönség néhány tagját,
akik ma itt vannak velünk.
John Barnett családját.
Az édesanyját, Vicky Stokes, és a testvérét, Rodney Barnett.
Ő az egyik bejelentő,
aki öngyilkos lett a rá nehezedő hatalmas nyomás miatt,
amit a cég gyakorolt rá a biztonsági aggályai miatt.
David Calhoun a Boeing elnök-vezérigazgatója.
2020. januárja óta.
A karrierjét a General Electricnél kezdte, ahol 26 évet töltött.
Calhoun úr, úgy tűnik,
kétnaponta újabb probléma merül fel a Boeing-gépekkel kapcsolatban.
Mi az oka ennek a rendszerszintű hibának?
Mi rá a megoldás? És kit vonjunk felelősségre?
Ön a felelős, vagy valaki más?
Az Alaska-balesetet leszámítva
a legtöbb esetben
működtetéssel és karbantartással kapcsolatos dolgok állnak a háttérben.
Az Alaska-baleset gyártási hiba volt.
Nem tudok más ilyen esetről.
A Boeing az alkatrész- és tartozékbeszállítókat okolja.
A munkásokat okolják, akiknek a kockán forog a megélhetésük.
Boeing a pilótákat okolja, akik a gépeket vezetik.
A Boeing mindenkit hibáztat, kivéve saját magát.
Ez mind a képzetlen munkaerő miatt van.
Őszintén szólva, csakis amiatt.
Mr. Calhoun, mennyi most a fizetése?
Szenátor úr, ezt megnézheti a beküldött iratainkra, évekre lebontva.
Jó, de mennyi?
- Egy jelentős összeg. - Segítek.
Idén 32,8 millió dollár. Igaz?
Igen.
Ez 45%-os növekedés az előző évhez képest. Így van?
Igen.
Pontosan miért is kapja a fizetését?
A Boeing vezetéséért.
Igen. A minőség része a kompenzációs csomagjának?
Mert több bejelentő is a bizottság elé állt,
és az állította, hogy a Boeing minden lehetséges módon spórol
a minőségen és a biztonságon, nem csak a múltban, hanem most is.
Megszüntettek biztonsági ellenőrzéseket,
és az ellenőrök számát is lecsökkentették.
Azt állítják, hogy amikor jelezték a problémákat,
áthelyezték őket, megtorlás érte őket, és fizikailag megfenyegették őket.
Ez nem hangzik úgy, mintha a minőség fontos lenne.
És ön mégis 33 millió dollárt keres évente.
A Boeing sosem volt ilyen rossz állapotban.
Nagyon nehéz elfogadni,
hogy a vezérigazgatók, akik a döntéseket hozták
több százmillió dollárt kerestek.
A Boeing romokban hever.
Az a maroknyi ember,
aki idáig juttatta a céget,
a világ leggazdagabb emberei közé tartozik.
Sok vezető érkezett úgy a Boeinghez vagy más amerikai céghez,
hogy költségcsökkentést tartják a legfőbb feladatuknak.
Mindenen spórolnak, hogy növeljék a profitot.
Kizsigereli a Boeinget.
Az egyik legnagyobb amerikai cég volt, több ezer alkalmazottal az államomban.
Ön kizsigereli a céget a profitért, a részvényesekért,
és ezért jutalmat is kap.
Hatalmas fizetésemelést kapott.
Az ön sorsa remekül alakul, de az amerikaiaké nem igazán.
Sok vezetőnek semmi köze a gyártott termékhez.
Az üzleti diplomájuk miatt veszik fel őket.
…ami a sikeres cégeknél megvan, a sikerteleneknél pedig nincs.
Most havi 47-nél tartunk, de havi 52-re fogjuk emelni.
Ha kapunk egy kis segítséget a Kongresszustól, akkor hamar
megvalósíthatjuk a növekedési céljainkat.
Itt a Frontier 2688-as. Felszállási engedélyt kérünk.
Megadom az engedélyt.
A Boeing a tüneteket szereti kezelni.
Ha egy alkatrész lerepül a gépről, vagy kigyullad a hajtómű,
gyors megoldást keresnek,
hogy elmondhassák, tettek valamit.
De a Boeing sosem a betegségre koncentrál,
ami a vezetési modelljük.
A pénz hajszolása mindenáron,
ahelyett, hogy a világ legjobb repülőjét készítenék el.
A legtöbb cégnél nem forognak emberéletek kockán.
De a Boeingnél igen.
Ha minőségromlás történik a Boeingnél, az emberéletekbe kerül.
A biztonságos légi közlekedés mindnyájunk érdeke.
Biztonságos repülőgépek kellenek. A Boeinget felelősségre kell vonni.
A BOEING ELMÚLT NÉGY VEZÉRIGAZGATÓJA
ÖSSZESEN 500 MILLIÓ DOLLÁR ÉRTÉKŰ KIFIZETÉST KAPOTT.
A 2026 MÁRCIUSI ADATOK ALAPJÁN A CÉG 2018 ÓTA NEM TERMEL NYERESÉGET
ÉS 40 MILLIÁRD DOLLÁRT VESZTETT EZIDŐ ALATT.
2025 AUGUSZTUSÁBAN A BOEING PEREN KÍVÜL MEGÁLLAPODOTT JOHN BARNETT ÜGYÉBEN.
A CÉG ELLENI MÁSODIK, HALÁLOKOZÁSI PER, MÉG MINDIG FOLYAMATBAN VAN.
AZ IGAZSÁGÜGY 2025 NOVEMBERÉBEN VISSZAVONTA A MAX BALESETEK BÜNTETŐÜGYÉT.
A CÉG 1,1 MILLIÁRD DOLLÁROS BÍRSÁGOT KAPOTT.
EGYIK CEO ELLEN SEM EMELTEK VÁDAT.
Tényleg meg akartak szabadulni tőlünk.
De én képtelen voltam széttárni a karomat, és feladni a harcot.
Végül nem vontak felelősségre senkit.
Ez felháborít.
Úgy érzem, folytatnunk kell a harcot.
Nem hagyhatjuk ezt ennyiben.
Változásra van szükség.
HABÁR NEM KÍVÁNTAK RÉSZT VENNI A FILMBEN,
A BOEING A KÖVETKEZŐKET NYILATKOZTA NEKÜNK ÍRÁSBAN:
„A FELTETT ÁLLÍTÁSOKRÓL MÁR BESZÁMOLTUNK.
NÉMELY A MAI NAPIG ALAPTALAN,
MÍG MÁSOKRA MÁR SZÜLETETT MEGOLDÁS, VAGY DOLGOZUNK A MEGOLDÁSON.
AZ ÚJ VEZÉRIGAZGATÓ VEZETÉSÉVEL ÉS A MUNKATÁRSAK VISSZAJELZÉSEI ALAPJÁN
ÚJ ÉRTÉKEKET VALÓSÍTUNK MEG, AMELYEK ERŐSÍTIK A VÁLLALATI KULTÚRÁT.”
A feliratot fordította: Miklósi Zsuzsa